Superbuss on 15 meetrit pikk, 2,55 meetrit lai ja 1,65 m kõrge ja sellel on kaheksa ust. Lisaks sellele töötab ta elektril, sõites ühe akude laadimisega 210 kilomeetrit. Buss on Hollandi Delfti Ülikooli ja Groningeni Ülikooli ühisprojekt. Buss on valmistatud süsinikkiust, termoplastsest klaaskiust ja Lexan-polükarbonaadist, mis on tavalisest akrüülist 35 korda  tugevam.Erilist rõhku on bussi loomisel pandud aerodünaamikale. Sellealased lahendused töötas välja itaallasest insener Antonia Terzi, kes varem töötas BMW-Williams'i Vormel 1 meeskonnas. Projekti taga seisvate isikute jaoks mängis olulist rolli ka bussi disain nii väljast kui seest. Bussi loomisel oli fookuses luksus. Nii saavad reisijad valida traadita interneti ja teleritega varustatud ühe- või kaheinimese kabiinide vahel, mis võimaldab sõidu ajal nii puhata kui ka töötada.